Missatge: Aquest cap de setmana (demà mateix) vaig amb la xicota a L'Estartit, per passar-hi un capde de relax i també de visites turístiques. El que us demanaria són dues coses: 1.-Pel que fa a les Illes Medes, treballant uns dies a l'Estartit vaig veure que hi havia moltes companyies que hi duien amb vaixells d'aquells que tenen el terra transparent. La pregunta és: què m'aconselleu? Quina companyia agafo? O quines característiques ha de tenir? Vull la millor opció possible. 2.-A banda de L'Estartit, com que ens hi estarem 4 dies, què més em recomaneu que visiti per la zona? Havíem pensat anar al museu Dalí de Figueres, però què més? Moltes gràcies.

Resposta: Aviam, de vaixell jo et recomano el Nautilus, o així, que és groguet. Jo sempre he agafat aquest i està prou bé. Si fa mala mar, surt igual, i veus com vomita la gent! Visitar per la zona... El Montgrí, pugeu al castell, és preciós tot allò. Podeu visitar Torroella, que té un casc antic medieval molt bonic, la reserva natural de Sobrestany, a Bellcaire, podeu anar a Verges, que ara està de moda, aneu fins a l'Escala i visiteu les ruines d'Empúries... més amunt, els Aiguamolls de l'Empordà, Figueres, el Cap de Creus (tot i que ja us queda prou amunt)... No sé si es nota però m'encanta tot allò.